Document ID: 32008R0333

32008R0333
L 102/19
SLUŽBENI LIST EUROPSKE UNIJE
11.04.2008.
UREDBA KOMISIJE (EZ) br. 333/2008
od 11. travnja 2008.
o utvrđivanju gornjih granica koje se primjenjuju na dodatne iznose potpore koji se isplaćuju u Portugalu u okviru dobrovoljne modulacije predviđene Uredbom Vijeća (EZ) br. 378/2007
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 378/2007 od 27. ožujka 2007. o utvrđivanju pravila za neobveznu modulaciju izravnih plaćanja predviđenih Uredbom (EZ) br. 1782/2003 o zajedničkim pravilima za programe izravne potpore u sklopu zajedničke poljoprivredne politike i o uvođenju određenih programa potpore poljoprivrednicima i o izmjeni Uredbe (EZ) br. 1290/2005 (1), a posebno treći podstavak njezinog članka 1. stavka 3.,
budući da:
(1)
Uredbom (EZ) br. 378/2007 utvrđeni su uvjeti pod kojima države članice mogu u razdoblju od 2007. do 2012. primjenjivati smanjenje, dalje u tekstu „dobrovoljna modulacija”, na sve iznose izravnih plaćanja odobrene na njihovom području u skladu s Uredbom Vijeća (EZ) br. 1782/2003 (2).
(2)
Portugal je odlučio primjenjivati dobrovoljnu modulaciju od 2008. uz godišnju stopu smanjenja od 10 %.
(3)
Kako bi se utvrdili neto iznosi koji proizlaze iz primjene dobrovoljne modulacije i koji će biti na raspolaganju Portugalu kao potpora Zajednice mjerama u okviru programa ruralnog razvoja, treba utvrditi gornje granice koje će se u Portugalu primjenjivati na ukupni iznos dodatne potpore iz trećeg podstavka članka 1. stavka 3. Uredbe (EZ) br. 378/2007.
(4)
Mjere predviđene u ovoj Uredbi u skladu su s mišljenjem Upravljačkog odbora za izravna plaćanja,
DONIJELA JE OVU UREDBU:
Članak 1.
Gornje granice koje se u Portugalu primjenjuju na ukupni iznos dodatne potpore iz trećeg podstavka članka 1. stavka 3. Uredbe (EZ) br. 378/2007 su kako slijedi:
Kalendarska godina
u milijunima EUR
2008.
20,4
2009.
20,4
2010.
20,4
2011.
20,4
2012.
20,4
Članak 2.
Ova Uredba stupa na snagu trećeg dan od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. travnja 2008.

Labels: 19
5
6
18
15